Dunaszekcső Község Képviselőtestülete
1/1994.

Jegyzőkönyv
Készült a Dunaszekcső Községi Önkormányzat képviselőtestülete 1994. február 9-én megtartott üléséről.
Jelen vannak:  Dr. Schmidt József,

Draskovits Pál,

Dr. Pálos Ferenc,

Dr. Wilhelm József,

Guzsván Lajosné,

Hetényi Ádámné,

Szödényi István helyi képviselők,

Hegedűs György jegyző, Vincze Lászlóné gazd. főelőadó, Hetényi Ádám, Treutz Frigyesné, Kárpáti Jánosné, Hauk Istvánné, Kelemen Antalné intézményvezetők, Kis-Gadó Csabáné, Kovács Károlyné közalkalmazotti képviselők, - tanácskozási joggal, valamint 11 fő helyi lakos
Távol maradt: Dr. Márton Lázár, Sándor József helyi képviselő

Dr. Schmidt József polgármester köszönti a megjelenteket. Megállapítja, hogy az ülés határozatképes, mert a 9 képviselőből 7 fő jelen van. Ezután az ülést megnyitja, majd javaslatot tesz a napirendi pontokra, melyek a meghívóban közölttel megegyeznek. 

Szödényi István indítványozza, hogy ismét vegyék fel a napirendi pontok közé az óvoda ügyét, mert a hírek szerint – ez a pénzügyi-ellenőrző bizottság ülésén bebizonyosodott – más történt, mint ahogy a testület határozata szólt.

Nevezetesen: a II. sz. óvoda bezárására nem június 1-től, hanem már február 15-től sor kerülne. Senkinek sincs joga a testület határozatát önkényesen megváltoztatni.

Az óvoda ügyére Dr. Schmidt József válasza: Nem akarta a kérdést kikerülni, az 1. napirendi pont keretében tervezte ismertetni a megváltozott körülményeket, az intézkedések hátterét.

A testület tagjai az eredeti javaslatot egyhangúlag elfogadták, így a következő napirendi pontokat tárgyalták meg:

1.) Lejárt határidejű határozatok, két ülés között történt fontosabb események

Előadó: Dr. Schmidt József polgármester

2.) Az 1994. évi költségvetés elfogadása

Előadó: Dr. Schmidt József polgármester

3.) Egyebek

NAPIREND TÁRGYALÁSA

1.) napirendi pont: A polgármester azonnal rátér az óvoda ügyére. A II. sz. óvodának a határozattól eltérő korábbi bezárásának gondolata nem pénzügyi, hanem személyi kérdések miatt vetődött föl. A dolgozók munkaviszonyának felmondására január 1-i hatállyal került sor. Tehát a következő időszakban már a felmentési idejüket töltik. A két dajka felmentési ideje három hónap, ennek ellenére mentesíteni kell őket a munkavégzés alól. Mindkettő az időszak első felében kívánt dolgozni, a váltott munkavégzést egyik sem vállalta. Felajánlotta a GYES mellett dolgozó fél műszakos óvónőnek a dajkai munkák elvégzését, de ő sem vállalta. Egy óvónővel pedig nem lehet az óvodát működtetni. Mindezek a kérdések felvetődtek a szülői értekezleten, lényeget érintő ellenvetés nem hangzott el. (A jelenlévő szülők részéről enyhe ellentmondást jelző moraj.)
A szülői értekezlet óta hozzá nem érkezett szülői jelzés a intézkedés ellen. Megkérdezi a képviselőket külön-külön, hogy ki kapott ilyen jelzést, panaszt. Hetényi Ádámné és Szödényi István „igen”-nel, a többiek „nem”-mel válaszoltak.

Mindez is azt jelzi, hogy a probléma nem valós, azt egyesek felnagyítják. Nem állíthatja senki, hogy a többi képviselő nem találkozik emberekkel, nem lett volna esély a téma felvetésére.

(A jelenlévő Theisz János és Rókus József szülők közbevetik, hogy Dr. Pálos Ferencnek ill, Dr. Márton Lázárnak jelezték a gondjukat.)

Hetényi Ádám kérdése: A testülettől kérdezi, hogy a költségvetés mai állapotának ismeretében is ugyanezt a döntést hozták volna?

Dr. Schmidt József: a költségvetés a következő napirendi pont lesz. Ott majd elhangzik, hogy azért nem olyan kedvező a kép, mint amilyennek látszik. Egyébként éppen azért kellett a drasztikus intézkedéseket megtenni, hogy a költségvetés helyreálljon.
Kárpáti Jánosné: A polgármester véleményét erősíti meg: A személyi okok vezettek a korábbi bezárás gondolatához. Az összes problémát felvetették a szülői értekezleten. Mivel az óvodában a dajkai létszám a kevés, a helyettesről nem tud gondoskodni.

Szülői felvetés: azokat a dajkákat kell alkalmazni júniusig szerződéssel, akiknek felmondtak. Majd ők rábeszélik az egyiket (Frányó Jánosnét), hogy vállalja.

Hegedűs György: A felmentett közalkalmazottat nem lehet egy másik szerződéssel alkalmazni. A jogszabályi tiltás mellett még abszurd helyzet is állna elő. Egyik intézkedéssel kimondjuk, hogy nincs szükség a munkájára, ugyanakkor mégis alkalmazzuk.

Dr. Wilhelm József: az óvoda bezárását június 1-el ő is megszavazta, azonban tudomásul kell venni, hogy időközben új körülmények álltak elő. Az óvónőnek úgyis dolgoznia kell, egy dajkát kell biztosítani.

Kárpáti Jánosné: Az egy óvónő + egy dajka nem elég az egész napos nyitvatartáshoz, mert akkor túlórákat kellene elszámolni. Ha így lesz, akkor az egész óvodával kapcsolatos döntés felesleges volt.
Dr. Schmidt József: A legutóbbi ülésen erről is volt szó. Akinek szüksége van az egész napos ellátásra, elviszi a gyerekét az I. sz. óvodába. Közben felmérték az igényeket, összesen három gyerek szülei kérték a szállítás megoldását. Ez az adat is jelzi, hogy „álproblémáról” van szó.

Szödényi István megkéri a jegyzőt, hogy hozza be az óvodával foglalkozó ülésekről készült jegyzőkönyveket.

Ez megtörténik, minden képviselőnek lehetősége van a téma felidézésére.

Guzsván Lajosné: Évek óta tudjuk, hogy az intézményeink túlméretezettek. Emlékezzünk vissza, hány évig működött a bölcsőde szinte azonos alkalmazotti- és gyereklétszám mellett. Végül meg kellett szüntetni. 

Néhány évvel ezelőtt az iskolai napköziben öt csoport volt, szükség volt a külön épületben való elhelyezésre. Azóta folyamatos csökkenés miatt fel kellett adnunk az önálló épületébe. Jelenleg alig van két csoportra való napközis.

Nem kell szítani a kedélyeket, hanem észérveket kell felsorakoztatni a döntés mellett.

Dr. Pálos Ferenc: Ha nem pénzkérdés a júniusig történő üzemeltetés, nincs akadálya a határozatban foglaltak végrehajtásának.

A téma összefoglalása illetve a döntés meghozatala előtt a jelenlévő 11 fő helyi lakos elhagyta az üléstermet.

Dr. Schmidt József: szó nem volt a határozat figyelmen kívül hagyásáról. A téma tárgyalásakor már felmerült, hogy képtelenség lesz az óvodát addig üzemeltetni, mert vagy az alkalmazottak hiánya vagy a lemorzsolódó gyerekek miatt előbb be kell zárni. Ha mindenki ennek ellenére ragaszkodik a június 1-hez, ám legyen. A megoldást meg fogjuk találni.

Ugyanakkor ismételten felhívja a képviselők figyelmét a korrekt magatartásra: elfogadott döntés esetén köteles mindenki ezt képviselni akkor is, ha az ülésen ő ellene is szavazott.
A polgármester elmondja, hogy május 1-től tervezett időben a volt napközi épületében varrodát indít a helyi „Andok” Betéti Társaság. Kérésükre előszerződést kötöttünk velük az épület bérbeadására. A terveik szerint kb. tíz varrónő alkalmazásával indulnának, a gyártott termékeket külföldön értékesítenék.

A napirendhez több kérdés és hozzászólás nem volt, a testület 6 szavazattal 1 tartózkodás mellett az alábbi határozatot hozta: 

1/1994. (II.9.) Kt. számú határozat
a lejárt határidejű határozatokról

A képviselőtestület a lejárt határidejű határozatok végrehajtásáról szól beszámolót és a két ülés között történtekről szóló tájékoztatót elfogadja azzal, hogy az 56/1993. (XII.29.) sz. határozatot kell végrehajtani. Az ahhoz szükséges személyi feltételeket meg kell teremteni. 

Határidő: 1994. február 15.

Felelős: Dr. Schmidt József polgármester, Kárpáti Jánosné vezető óvónő

2.) napirendi pont: a polgármester átadja a szót Vincze Lászlónénak, hogy ismertesse azokat a módosításokat, amelyek a koncepció tárgyalása óta kerültek a tervezetbe akár az állami támogatás változása, akár a testület múltkori döntése következtében.

Vincze Lászlóné: A működési bevételeknél nőtt a település üzemeltetés támogatása. Utólag szintre hozták, azaz 1994-re is megadják azt az összeget, amelyet az 1993. májusi bérpolitikai intézkedéskor kaptunk. A saját bevételünk is változott: emelkednek a bérleti díjak és a szemétszállítási díj.
A kiadásoknál a pénzmaradvány csak látszat, a vízberuházásra és a pinceprogramra tervezett pénz tavaly lett tervezve, de az idén lesz elköltve. Tehát nem szabad pénzeszköz.

1994. évet nem terheli 13. havi bér, mert a tavalyit novemberben kifizettük, és az új szabályozás szerint az ideit 1995. januárjában kell kifizetni.

Hozzászólások:

Guzsván Lajosné: (a pénzügyi és ellenőrző bizottság véleményét foglalja össze) örömmel tapasztalták, hogy eltűnt a költségvetés hiánya. Az óvodánál minimális a megtakarítás. Meglepődtek, amikor az egészségügy támogatását látták, igen magas az összeg.

Új szakfeladat jelent meg, amely a helyi kábeltelevízió kiadásait tartalmazza, eddig ilyen nem volt. 

Egy korábbi ülésen elhangzott, hogy a társadalombiztosítás támogatása a korábbi felhasználáson alapszik, és emiatt a mi egészségügyi intézményeink kapják Mohács környékén a legkevesebb támogatást. Ez még mindig így van?

Hetényi Ádám: 305.200 Ft-tal kevesebb az iskola bére az általuk számoltnál, és a dologi kiadásra tervezett is kevés.

Vincze Lászlóné: A bérfejlesztésnek csak az önkormányzatra eső részét terveztük, a hitelt érintőt nem.

Guzsván Lajosné: Mint pedagógus, nyugdíj előtt áll, és el is megy nyugdíjba, pedig foglalkozott a továbbmaradás gondolatával. Mindez azért, mert – kimondani is nehéz – bruttó 50 Ft bérelemelést kapott. Úgy érzi, hogy a több évtizedes munkája alapján megérdemelte volna az „F” kategóriába sorolást. Amikor az igazgatónál érdeklődött illetve nevelőtestületi értekezleten elhangzott, hogy kész van ugyan a kollektív szerződés, de nem alkalmazható, „F” kategóriába is lehetne sorolni, azonban a jegyző ezt nem írja alá.

Dr. Schmidt József: Az önkormányzatnál a differenciálás feltételei sajnos nem adottak, a közalkalmazotti törvény sem ebbe az irányba hat. 

Hegedűs György: az utóbbi időben többször tapasztalta, hogy – időnként rosszindulatúan - olyan hatáskörökkel ruházzák föl a jegyzőt, amellyel nem rendelkezik. A jogszabály értelmében az iskola igazgatójának, mint munkáltatónak van joga a dolgozóját „F” kategóriába sorolni. Ehhez azonban meg kell szereznie az intézmény fenntartójának az egyetértését, mivel a besorolásnak kiemelkedő pénzügyi kihatásai is vannak.
Az általános iskola fenntartója az önkormányzat képviselőtestülete, nem a jegyző, tehát a rá való hivatkozás téves.

Dr. Schmidt József: reagál a bizottsági ülésen elhangozottakra: A kábeltelevízió tavaly is működött, akkor is voltak kiadásai, csak nem önálló szakfeladaton jelent meg, hanem a könyvtár költségvetésében.

Az új szakfeladat nyitásával az volt a célja, hogy nyilvánossá kell tenni a gazdálkodását. Annál is inkább, mert eddig nem voltak olyan bevételei, amilyenek az idén lesznek. Pl. a Mecsek TV vagy a Baranya TV eddig térítés nélkül hozta a kazettáit lejátszásra, ezentúl fizetni fognak érte, mivel egy szabad csatornát adunk nekik bérbe.

Az egészségügyi alapellátást eddig sem tudta teljes egészében finanszírozni a társadalombiztosítás. Csak soha nem terveztük a támogatást a költségvetésben, hanem év közben vagy év végén csoportosítottuk át. Most azért lett tervezve, lássa mindenki mennyibe kerül.

Időközben megérkezett az ülésre Sándor József helyi képviselő.

Az egészségügyet is úgy kell megközelíteni, mint az iskolát: az állam annyit ad rá, amennyi kb. a felére elég.

A támogatást illetően már új rendszer van, már nem vagyunk a bázisszemlélet miatt hátrányos helyzetben.

Annyi igaz viszont, hogy a két körzet egynek nagy, kettőnek kicsi.

Dr. Pálos Ferenc helyi képviselő eltávozott az ülésről.

Sándor József: A közalkalmazotti törvény szabályai vonatkoznak a vállalkozó háziorvosra is? Egy hónap alatt ragyogó változás történt a költségvetésben, mi ennek az oka?

Dr. Schmidt József: A törvény szabályai általában nem vonatkoznak a vállalkozó orvosra, de az ügyelet és a készenlét esetében igen, mert azokat plusz feladatként látja el az orvos. 

Mivel Sándor József nem volt itt a napirend elején, így nem volt lehetősége hallani a bevezetőt. Ezért Vincze Lászlóné megismétli számára az ott elmondottakat.

A polgármester megtoldja azzal, hogy a számok mögül azt is ki kell olvasni, hogy ha a helyi adókat nem számítjuk, kétmillió Ft a hiány. A helyi adókat pedig nem szabadna működésre költeni. Az üdülőtulajdonosok joggal reklamálhatnak.

Az elhangzott szóbeli kiegészítések és hozzászólások alapján a képviselőtestület 6 szavazattal 1 ellenszavazattal az alábbi önkormányzati rendeletet alkotta: 

Dunaszekcső Községi Önkormányzat Képviselőtestülete

1/1994. (II.24.) számú önkormányzati rendelete

az 1994. évi költségvetésről

(Az elfogadott rendelet a jegyzőkönyv melléklete.)

3.) napirendi pont: A polgármester elmondja, hogy tulajdonképpen az előző napirendhez tartozna a téma, de az OTP és a TÁKISZ felé határozatot kell produkálni a közalkalmazotti bérnek a hitellel biztosított részéről.

Vincze Lászlóné kiegészítésként ismerteti a közalkalmazotti bérek finanszírozásának összetételét a saját erő biztosításán túl a hitel felvételéig. Elmondja, hogy arányaiban hogyan számították ki az állami támogatás arányát, és mennyi lett a felveendő hitel összege. A hitelt ugyan az önkormányzat veszi fel az OTP-től, de a tőkét és a kamatokat is meghatározott ütemezésben az állam (a Pénzügyminisztérium) törleszti az OTP-nek.

Az általunk felveendő hitel összege 1.211.000 Ft.

A testület vita nélkül 7 szavazattal 0 ellenében az alábbi határozatot hozta: 

2/1994. (II.9.) Kt. számú határozat
hitel felvételéről

A képviselőtestület a közalkalmazotti bérek finanszírozására egymilló-kettőszáztizenegyezer forint hitelt vesz föl az 1993. évi CXI. tv-ben foglalt előírásoknak megfelelően.
A szerződést a folyósító OTP és Kereskedelmi Bank Mohácsi Fiókja által közölt időpontban és feltételekkel kell megkötni.

Határidő: 1994. február 15.

Felelős: Dr. Schmidt József polgármester

A jegyző elmondja, hogy az összevont rendezési terv módosításáról szóló rendeletben tartalmi és formai hibák vannak. Ezen kívül a tervmódosítás készítője nem dokumentálta a törvényben kötelező egyeztetések elvégzését.

A Köztársasági Megbízott Hivatal Törvényességi Ellenőrzési Osztálya felhívta a figyelmet a hiányosságokra.

(Ismerteti a levélváltás tartalmát.)

A hibákat úgy javíthatjuk ki a legegyszerűbben, ha egy új rendeletet alkot a testület, és a hibás rendeletet hatályon kívül helyezi.

Ez az adminisztrációs hiba nem hátráltathatja a terület használatba vételét, a földhivatal általi felmérés, a terület kitűzése megtörtént. Az érintett lakosság kedvezően fogadta a változást.

Kérdés, hozzászólás nem volt, a testület 7 szavazattal 0 ellenében az alábbi rendeletet alkotta:

A Dunaszekcső Községi Önkormányzat Képviselőtestülete

2/1994. (II.24.) számú önkormányzati rendelete

a község összevont rendezési tervéről szóló 2/1987. (III.26.)

tr. számú és a 6/1987. (IV. 29.) tr. számú rendelet módosításáról

(Az elfogadott rendelet a jegyzőkönyv melléklete.)

A polgármester bejelenti, hogy a balatoni táborunknál év elején 30%-os víz- és csatornadíj emelést hajtottak végre. Mindebből következik, hogy az 52/1993. számú határozatunkban elfogadott használati díjakat már most módosítanunk kell. Javaslata szerint a tábor díjat a nem helyiek számára turnusonként 36.000 Ft-ra illetve 121 Ft/fő/nap-ra emeljük.

A testület vita nélkül az alábbi határozatot hozta 7 szavazattal 0 ellenében:

3/1994. (II.9.) Kt. számú határozat
az 52/1993. (XII.15.) Kt. számú határozat módosításáról
A határozat 1.) pontjának utolsó bekezdése helyébe a következő lép:

- nem helyiek számára

36.000 Ft/turnus illetve 110 Ft/nak + Áfa

Ezeket a díjtételeket az 1994. nyári táborozásoknál kell alkalmazni.

Felelős: Dr. Schmidt József polgármester

A jegyző ismereti Szűcs Tamásné Dunaszekcső, Kossuth u. 19. szám alatti lakos levelét.

(A levél a jegyzőkönyv melléklete.)

A levélben nincs utalás arra, hogy a rongálások általában a pénteki éjszakán következnek be, amikor a presszóban discót tartanak. A bejelentést követően a rendőrség már a hivatalban megjelent, és elmondták, hogy nem tudnak rendőrt biztosítani minden pénteken, a jegyző saját hatáskörében szűntesse be a presszóban a disco tartását. Ezt a véleményüket írásban is megteszik.

Szödényi István: A közbiztonság fenntartása elsősorban a rendőrség feladata, alakítsák úgy a két helyi körzeti megbízott beosztását, hogy valamelyik pénteken esete legyen szolgálatban. Ne tiltsunk be minden szórakozást.

Dr. Wilhelm József: A polgármester a testület nevében írjon levelet a mohácsi kapitányság vezetőjének, melyben kérje az állandó pénteki rendőri jelenlétet.

Több hozzászólás nem volt, az alábbi – egyhangú – határozat született:

4/1994. (II.9.) Kt. számú határozat
a közbiztonság fenntartásáról

A képviselőtestület megbízza a polgármestert, hogy az éjszakai rongálások megelőzése érdekében kérje a mohácsi Rendőrkapitányság vezetőjének intézkedését, mely szerint pénteki napokon legalább az egyik körzeti megbízott itthon legyen szolgálatban.

Határidő: 1994. február 20.

Felelős: Dr. Schmidt József polgármester

A jegyző felolvassa a NEFELA levelét, melyben – az elmúlt évhez hasonlóan – pénzügyi támogatást kérnek a jégeső elhárítás fenntartásához.

(A levél a jegyzőkönyv melléklete.)

Javasolja a levélben feltűntetett összeg kifizetését, mert jégkárra biztosítása csak a tsz-nek van a községben, a kiskertek védelme is indokolt. Az önkormányzatnak ez 24.500 Ft kiadást jelent.

A képviselők a javaslattal egyetértettek, és 7 szavazattal 0 ellenében a következő határozatot hozták:

5/1994. (II.9.) Kt. számú határozat
pénzügyi támogatásról

A képviselőtestület – a lakosság száma szerint – 24.500 Ft támogatást nyújt a NEFELA Dél-magyarországi Jégeső- elháríytási Egyesülés számára.

Az összeg átutalásáról gondoskodni kell.

Határidő: 1994. február 28.

Felelős: Dr. Schmidt József polgármester

Hegedűs György felolvassa Sárközi Jánosnak, a szemétszállítást végző vállalkozónak a levelét, melyben a szállítási díj, valamint a szeméttelep karbantartási díjának emelését kéri.

(A levél a jegyzőkönyv melléklete.)

Javasolja az összeg felemelését, hiszen még 10%-os emelésről sincs szó, és a költségek ennél jóval nagyobb mértékben emelkedtek.

A testület vita nélkül az alábbi – egyhangú – határozatot hozta:

6/1994. (II.9.) Kt. számú határozat
megbízási szerződés módosítátáról

A képviselőtestület felhatalmazza a polgármestert, hogy Sárközi János szemétszállítást végző vállalkozóval a szerződést úgy módosítsa, hogy a vállalkozási díj 600.000 Ft/év-re, illetve 200.000 Ft/évre módosuljon a szállítást illetve a karbantartást illetően.

Határidő: azonnal

Felelős: Dr. Schmidt József polgármester

 A jegyző ismerteti a BÓ-PRIZMA Bt levelét, melyben vételi szándékot jelent be az üzemanyagtöltő-állomás területének növelésére. (A levél a jegyzőkönyv melléklete.)

Két kérdésben kell döntést hozni: adunk-e el területet a további bővítéshez, ha igen milyen áron?

Tájékoztatásul elmondja, hogy a jelenlegi területet két éve vásárolta meg 300 Ft/m2 áron. Évi 20%-os inflációt számítva ez jelenleg 420 Ft/m2 lenne.

Javasolja, hogy legalább 450 Ft/m2 árat állapítson meg a testület.

Hetényi Ádámné 500 Ft-ot, Dr. Wilhelm József 600 Ft-ot javasol megállapítani m2-enként.
A polgármester először Hetényi Ádámné javaslatát teszi fel szavazásra.

A testület tagjai 6 szavazattal 1 ellenszavazattal ezt a javaslatot fogadták el, így az alábbi határozat született:

7/1994. (II.9.) Kt. számú határozat
ingatlan eladási áráról

A képviselőtestület a dunaszekcsői 198. hrsz-ú közterületből újabb 200 m2-t eladásra kijelöl a bólyi székhelyű BÓ-PRIZMA BT számára. 
A terület eladási árát 500 Ft/m2-ben állapítja meg.
Az eladási ár elfogadása esetén az adásvételi szerződés elkészítéséről gondoskodni kell. 

Határidő: a terület megosztása után azonnal

Felelős: Dr. Schmidt József polgármester

Hegedűs György felolvassa Sándor István Dunaszekcső, Rózsa utcai lakos vételi ajánlat tevő levelét.

(A levél a jegyzőkönyv melléklete.)

Tájékoztatásul elmondja, hogy a korábbi iskolai gyakorlókertről van szó. A belterületen található, vízzel ellátott, bekerített terület. Ebből következik, hogy értékesítés esetén a helyben szokásos szántóföldi értéknél jóval többet ér. A helytől kis távolságra lévő lakótelkek ára 120 Ft/m2. Ha az esetleges magas ár miatt nem veszi meg Sándor István, a majd életbelépő új földtörvény alapján lehetőség lesz hosszútávú bérletre is.

Több képviselő együttes véleménye, hogy reális ár lenne a lakótelkek árának felét kérni érte. Ezzel később mindenki egyetértett, a testület 7 szavazattal 0 ellenében az alábbi határozatot hozta:

8/1994. (II.9.) Kt. számú határozat
ingatlanok eladási áráról

A képviselőtestület a dunaszekcsői 664/3, 664/4, 664/5 hrsz-ú ingatlanok eladási árát 60 Ft/m2-ben határozza meg.
Az eladási ár elfogadása esetén az adásvételi szerződés elkészítéséről gondoskodni kell.

Határidő: értelem szerint

Felelős: Dr. Schmidt József polgármester

Guzsván Lajosné kérdése: Mi lesz a sorsa a község központját csúfító volt ÉPSZÖV épületének?

Hegedűs György: A mohácsi ÉPSZÖV vállalat jelenleg felszámolás alatt áll. A felszámoló biztos legutóbb azt az információt adta, hogy eladásra kerül az épület.

Szödényi István: Hetényi Ádámné az elmúlt év végéig töltötte be a művelődési ház igazgatói állását, amely az átszervezés következtében megszűnt.

Javasolja, hogy a testület ismerje el a végzett munkáját és fejezze ki elismerését.

A testület vita nélkül 6 szavazattal 1 tartózkodás mellett az alábbi határozatot hozta:

9/1994. (II.9.) Kt. számú határozat
intézményvezetői munka elismeréséről

A képviselőtestület Hetényi Ádámnénak elismerését és köszönetét fejezi ki a művelődési ház élén végzett több éves jó munkájáért.

Hetényi Ádám: Tájékoztatja a testület tagjait, hogy tegnap este a szülői munkaközösség választmánya megválasztotta az iskolaszék szülői oldalának tagjait

If. Witt Lászlóné,

Papp Jánosné (Draskovits Anna),

Mózes Imréné

személyében.

A tájékoztatást hallva Draskovits Pál bejelenti, hogy az iskolaszék alakuló ülése után visszaadja megbízatását a képviselőtestületnek, mert etikátlannak tartja, hogy egy családból ketten legyenek az iskolaszék tagjai.

Több tárgy nem volt, a polgármester az ülést berekesztette.

Kmft.

Dr. Schmidt József
Hegedűs György


polgármester 
jegyző 

Dunaszekcső község polgármesterétől

1/1994.

Meghívó

Dunaszekcső község önkormányzati képviselőtestülete 1994. február 9-én (szerda) délután 16 órai kezdettel ülést tart, melyre meghívom.

Az ülés helye: a községháza tanácskozó terme

Napirendi pontok:

1.) Lejárt határidejű határozatok, legutóbbi ülés óta történtekről tájékoztatás

Előadó: Dr. Schmidt József polgármester

2.) Az önkormányzat 1994. évi költségvetésének elfogadása 

Előadó: Dr. Schmidt József polgármester

3.) Egyebek

A 2.) napirendi ponthoz írásos anyag mellékelve!

Dunaszekcső, 1994. február 1.



Dr. Schmidt József 



polgármester 

4/94.

25 pl.

Dunaszekcső Községi Önkormányzat 1994. évi pénzügyi tervének tervezete

BEVÉTELEK
	Helyi önkormányzatot megillető normatív állami hozzájárulás jogcímei
	FORINT
	MUTATÓSZÁM
	HOZZÁJÁR. ÖSSZEGE FT

	
	1994
	1994
	1994

	Községek általános támogatása Ft/önkorm.
	2.000.000
	1
	2.000.000

	Település üzemeltetés Ft/fő
	3.820
	2.471
	9.439.220

	Lakásgazdálkod. tevékenys. Ft/20-30 é. kor.
	4.680
	351
	1.642.680

	Sportfeladatok Ft/fő
	50
	2.471
	123.550

	Helyi közművelődési feladatok ell. Ft/fő
	250
	2.471
	617.750

	Szociálpolitikai feladatok Ft/fő
	3.358
	2.471
	8.297.618

	Idősek és fogyatékosok nappali int. Ft/fő
	30.850
	30
	925.500

	Óvodai ellátás Ft/fő
	27.500
	79
	2.172.500

	Kieg. állami hozzájár. nemzetiségi óvodai ellátás Ft/fő
	5.500
	41
	225.500

	Általános iskolai oktatás Ft/fő
	41.000
	187
	7.667.000

	Kieg. állami hozzájár. a nemzetiségi vagy kéttannyelvű oktatáshoz
	16.500
	104
	1.716.000

	NORMATÍV ÁLLAMI HOZZÁJÁRULÁS
	
	
	34.827.318

	1993. évi bérpolit. int.1994. évi hatása
	
	
	1.565.079

	Személyi jövedelemadó
	
	
	6.695.700

	Személyi jövedelemadó kiegészítés
	
	
	3.117.000

	Lakossági adók
	
	
	1.500.000

	Saját folyó bevételek
	
	
	5.397.000

	Tárgyi eszközök értékesítése
	
	
	7.200.000

	ÖSSZESEN
	
	
	60.302.037

	1993. évi pénzmaradvány
	
	
	3.878.443

	TB TÁMOGATÁS
	
	
	2.018.200

	ÖSSZES BEVÉTEL
	
	
	66.198.680

	
	
	
	66.198 e Ft


1994. évi bevételi és kiadási előirányzatok szakfeladatonként
ezer Ft

	SZAKFELADAT
	Kiadási előirányzat
	Kiadási előirányzatból
	Dologi
	Felhalmozási kiadás
	Intézm. Bevétel



	
	
	BÉR
	TB
	
	
	

	Kisegítő megzőg. szolg. 
	66
	
	
	66
	
	

	Erdőgazdálkodási szolg.
	
	
	
	
	
	100

	Üdültetés
	360
	
	
	360
	
	360

	Munkahelyi vendéglátás
	5193
	922
	406
	3865
	
	2702

	Közutak, hidak üzemeltetése
	600
	
	
	600
	
	

	Városi és kábeltel. rendsz. üzem.
	79
	34
	15
	30
	
	330

	Saját vagy bérelt ingatan haszn.
	33
	
	
	33
	
	746

	Önkormányzatok ig. tev.
	7132
	3399
	1496
	2237
	
	

	Vízkár elhárítás
	30
	
	
	30
	
	

	Város és községgazd. szolg. 
	16624
	1236
	544
	2414
	12430
	

	Óvodai nevelés iskolai előkészítés
	5842
	3117
	1371
	1354
	
	24

	Iskoláskorúak ált. isk. okt. 
	13981
	8046
	3540
	2395
	
	

	Ált. isk. napköziotthon ell.
	909
	631
	278
	
	
	

	Ügyeleti szolgálat
	203
	141
	62
	
	
	

	Fogorvosi szolgálat
	1044
	541
	238
	265
	
	

	Védőnői szolgálat
	771
	453
	197
	121
	
	

	Állateü. tevékenység
	62
	20
	9
	33
	
	

	Körz. házi gondozó szolgálat
	1010
	467
	205
	338
	
	150

	Nappali szociális ellátás
	1539
	702
	309
	528
	
	25

	Rendszeres pénzbeli ellátás
	2136
	
	
	2136
	
	

	Eseti pénzbeli ellátás
	2003
	
	
	2003
	
	

	Településigazgatási szolgáltatás
	4000
	
	
	400
	
	

	Települési hulladékok kezelése
	1142
	124
	55
	963
	
	460

	Települési hulladékok kezelése
	1142
	124
	55
	963
	
	460

	Művelődési házak tevékenysége
	1133
	245
	108
	780
	
	500

	Közműv. könyvtári tevékenység
	1510
	814
	358
	338
	
	

	Sportintézmények működése
	130
	
	
	130
	
	

	Sporttámogatás
	400
	
	
	400
	
	

	Korengedményes nyugdíj
	205
	
	
	205
	
	

	Egészségügynek átadás
	661
	
	
	661
	
	

	Tartalék
	1000
	
	
	1000
	
	

	ÖSSZESEN
	66198
	20892
	9191
	23685
	12430
	5397


A Dunaszekcső Községi Önkormányzat Képviselőtestülete
1/1994. (II.24.) számú önkormányzati rendelete

az 1994. évi költségvetésről

A képviselőtestület az 1990. évi CIV. törvény 36. §. /4/ bekezdésében kapott felhatalmazás alapján az 1993. évi CXI. törvény figyelembe vételével a következőket rendeli:

Az önkormányzat költségvetése

1. §. 

/1/ A Dunaszekcső Községi Önkormányzat 1994. évi költségvetése 73.941.000 forint.

/2/ A költségvetés bevételeinek forrásonkénti felsorolását az 1. sz. melléklet tartalmazza.

/3/ A költségvetés bevételi és kiadási előirányzatainak szakfeladatok szerinti felsorolását a 2. számú melléklet tartalmazza.

2. §. 

A képviselőtestület által jóváhagyott előirányzatok között átcsoportosítani nem lehet, kivéve, ha az önkormányzati feladatok ellátása érdekében – a polgármester kezdeményezésére – a képviselőtestület engedélyezi.
Záró rendelkezések

3.§.

Ez az önkormányzati rendelet kihirdetése napján lép hatályba, de rendelkezéseit 1994. január 1-től kell alkalmazni.

Dunaszekcső, 1994. február 9.


Dr. Schmidt József 
Hegedűs György


Polgármester 
jegyző 

Ez az önkormányzati rendelet Dunaszekcsőn kihirdetésre került.

Dunaszekcső, 1994. február 24.



Hegedűs György 



Jegyző 

Dunaszekcső Községi Önkormányzat 1994. évi pénzügyi tervének tervezete
BEVÉTELEK

	Helyi önkormányzatot megillető normatív állami hozzájárulás jogcímei
	FORINT
	MUTATÓSZÁM
	HOZZÁJÁR. ÖSSZEGE FT

	
	1994
	1994
	1994

	Községek általános támogatása Ft/önkorm.
	2.000.000
	1
	2.000.000

	Település üzemeltetés Ft/fő
	3.820
	2.471
	9.439.220

	Lakásgazdálkod. tevékenys. Ft/20-30 é. kor.
	4.680
	351
	1.642.680

	Sportfeladatok Ft/fő
	50
	2.471
	123.550

	Helyi közművelődési feladatok ell. Ft/fő
	250
	2.471
	617.750

	Szociálpolitikai feladatok Ft/fő
	3.358
	2.471
	8.297.618

	Idősek és fogyatékosok nappali int. Ft/fő
	30.850
	30
	925.500

	Óvodai ellátás Ft/fő
	27.500
	79
	2.172.500

	Kieg. állami hozzájár. nemzetiségi óvodai ellátás Ft/fő
	5.500
	41
	225.500

	Általános iskolai oktatás Ft/fő
	41.000
	187
	7.667.000

	Kieg. állami hozzájár. a nemzetiségi vagy kéttannyelvű oktatáshoz
	16.500
	104
	1.716.000

	NORMATÍV ÁLLAMI HOZZÁJÁRULÁS
	
	
	34.827.318

	1993. évi bérpolit. int.1994. évi hatása
	
	
	1.565.079

	Átvett pénzeszköz
	
	
	130.000

	Személyi jövedelemadó
	
	
	6.695.700

	Közalk. törv. kapcs. tám. 
	
	
	1.211.000

	Személyi jövedelemadó kiegészítés
	
	
	3.117.000

	Hitel
	
	
	1.211.000

	Lakossági adók
	
	
	1.500.000

	Céltámogatás
	
	
	5.000.000

	Saját folyó bevételek
	
	
	5.397.000

	Tárgyi eszközök értékesítése
	
	
	7.200.000

	ÖSSZESEN
	
	
	67.854.037



	1993. évi pénzmaradvány
	
	
	3.878.443

	TB TÁMOGATÁS
	
	
	2.018.200

	ÖSSZES BEVÉTEL
	
	
	73.941.480

	
	
	
	73.941 e Ft


1994. évi bevételi és kiadási előirányzatok szakfeladatonként

ezer Ft

	SZAKFELADAT
	Kiadási előirányzat
	Kiadási előirányzatból
	Dologi
	Felhalmozási kiadás
	Intézm. Bevétel



	
	
	BÉR
	TB
	
	
	

	Kisegítő megzőg. szolg. 
	65
	
	
	65
	
	

	Erdőgazdálkodási szolg.
	
	
	
	
	
	100

	Üdültetés
	360
	
	
	360
	
	360

	Munkahelyi vendéglátás
	5408
	1072
	471
	3865
	
	2702

	Közutak, hidak üzemeltetése
	600
	
	
	600
	
	

	Városi és kábeltel. rendsz. üzem.
	79
	34
	15
	30
	
	330

	Saját vagy bérelt ingatan haszn.
	33
	
	
	33
	
	746

	Önkormányzatok ig. tev.
	7132
	3399
	1496
	2237
	
	

	Vízkár elhárítás
	30
	
	
	30
	
	

	Város és községgazd. szolg. 
	21754
	1366
	544
	2414
	17430
	

	Óvodai nevelés iskolai előkészítés
	6461
	3548
	1559
	1354
	
	24

	Iskoláskorúak ált. isk. okt. 
	15020
	8768
	3857
	2395
	
	

	Ált. isk. napköziotthon ell.
	1048
	728
	320
	
	
	

	Ügyeleti szolgálat
	214
	152
	62
	
	
	

	Fogorvosi szolgálat
	1081
	571
	245
	265
	
	

	Védőnői szolgálat
	914
	523
	228
	163
	
	

	Állateü. tevékenység
	62
	20
	9
	33
	
	

	Körz. házi gondozó szolgálat
	1055
	499
	218
	338
	
	150

	Nappali szociális ellátás
	1664
	790
	346
	528
	
	25

	Rendszeres pénzbeli ellátás
	2136
	
	
	2136
	
	

	Eseti pénzbeli ellátás
	2003
	
	
	2003
	
	

	Településigazgatási szolgáltatás
	400
	
	
	400
	
	

	Települési hulladékok kezelése
	1142
	124
	55
	963
	
	460

	Művelődési házak tevékenysége
	1133
	245
	108
	780
	
	500

	Közműv. könyvtári tevékenység
	1750
	982
	430
	338
	
	

	Sportintézmények működése
	130
	
	
	130
	
	

	Sporttámogatás
	400
	
	
	400
	
	

	Korengedményes nyugdíj
	205
	
	
	205
	
	

	Egészségügynek átadás
	470
	
	
	470
	
	

	Tartalék
	1192
	
	
	1192
	
	

	ÖSSZESEN
	73941
	22821
	9963
	23727
	17430
	5397


NEFELA

Dél-magyarországi Jégeső Elhárítási Egyesülés

7623 Pécs, Köztársaság tér 2. III. emelet 1. 

7602 Pécs, 2. Pf. 13.

Telefon: (72) 311-977/38, 313-444

Fax: (72) 314-612

Tisztelt Polgármester Úr!

Polgármester Asszony!

A Nefela Dél-magyarországi Jégeső elhárítási Egyesülés eredményes évet zárt az 1993. évben.
A mérsékelten jégveszélyes év ellenére 36 beavatkozást hajtottunk végre hatékonyan.

A kedvező időjárás és tevékenységünkből adódóan, a védett területen jelentős jégkárok nem alakultak ki.

Az önkormányzatunk mellett 108 önkormányzat és 101 mezőgazdasági nagyüzem, valamint 3 biztosító társaság támogatta tevékenységünket. 

Önök által is nyújtott 1993 évi támogatás lehetővé tette, hogy egész évben zökkenőmentesen tudtuk tevékenységünket folytatni és a lakosság számára hatékony védelmet biztosítani.

Tevékenységünket az 1994-es évben is folytatni kívánjuk, ehhez hasonlóan az Önök további támogatását kérjük.

Az 1993-as évvel azonos támogatás esetén tevékenységünket az Önök szolgálatába tudjuk állítani.

Támogatás mértéke: 
5000 fő alatti település
10 Ft/fő/év


5000 fő feletti település
 5 Ft/fő/év

Egyesülésünk és Önkormányzatunk számára is célszerűbb lenne, ha a többi önkormányzathoz hasonlóan nem csak támogatók, hanem tagjai is lennének Egyesülésünknek. Így igazgató tanácsunkban egy fővel képviseltetnék magukat, munkánkban nagyobb betekintést nyernének, döntéseinkben résztvennének.

Az egyesülésbe való belépés plusz költséget nem jelent Önöknek.

Kérem kérésünk megfontolását, valamint további támogatásukat.

Belépés esetén kérem az adatlapot és a belépési nyilatkozatot a képviselőtestületi határozattal együtt címünkre eljuttatni.

Pécs, 1994. január 14.




Tisztelettel:












Huszár István igazgató

Tisztelt képviselőtestület!
Alulírott Sárközi János Dunaszekcső, Szabadság tér 7. sz. kommunális szemétszállítást végző vállalkozó kérem Önöket, hogy a szemétszállítás díjat 550 e Ft/év díjról 600 e Ft/év, a szeméttelep karbantartás díját pedig 150 e Ft/év díjról 200 e Ft/év díjra megemelni szíveskedjenek.

Kérésemet indokolja a többszöri üzemanyag és alkatrész áremelés, valamint az, hogy a szeméttelep megnyitása óta a rendben tartás díja változatlan volt.

Kérem szíves megértésüket, hogy a szállítást és a karbantartást a már megszokott színvonalon tudjam tovább folytatni.

Dunaszekcső, 1994. január 31.










Sárközi János 

BÓ-PRIZMA BT

7754 BÓLY PF. 35.

DR. SCHMIDT JÓZSEF 

POLGÁRMESTER ÚRNAK

Dunaszekcső

Mint a BÓ-PRIZMA Betéti Társaság (7754 Bóly, Kandó K. u. 6. Pf. 35.) bejelentjük vételi szándékunkat a kb 200 m2-es területre Mohács irányában, a Dunaszekcsői töltőállomás korszerűsítéséhez.

Kérjük a T. Címet, hogy kérésünket támogatni szíveskedjenek.

Várjuk mielőbbi válaszát a terület megvásárlásával kapcsolatban.

Mohács, 1994. január 25.

Brutyó István





ifj. Brutyó István

Sándor István

Dunaszekcső, Rózsa u. 40.

Községi Önkormányzat

Képviselőtestületének

Dunaszekcső

Alulírott Sándor István vételi ajánlattak fordulok a T. Címhez. Jelenlegi bérlője vagyok az önkormányzat tulajdonában lévő, Dunaszekcső 717 sz. tulajdoni lapon szereplő 664/3 hrsz.ú 718 sz tulajdoni lapon szereplő 664/4 hrsz-ú és a 719 sz. tul. lapon szereplő 664/5 hrsz-ú összesen 1 ha 0616 m3 területű, kert művelési ágú ingatlanoknak, közismertebb nevén a volt iskolakertnek.

A bérlemény hasznosítása során már megkezdtem egy hosszú távú dísznövény kultúra kialakítását, az alapok lerakását. A tevékenység, mint vállalkozás továbbfejlesztése jelentős anyagi ráfordítást igényelne, ehhez viszont elengedhetetlen a tulajdonviszony rendezése.

Kérem T. Címet, hogy a vételi szándékot szíveskedjen megtárgyalni, a helyben szokásos forgalmi értéket venni esetleges további tárgyalás alapjául.

Kérem, hogy határozatáról értesíteni szíveskedjen.

Dunaszekcső, 1994. január 20.








Tisztelettel:










Sándor István

